Освен основните уреди като котел или камина, радиатор и циркулационна помпа, за изграждането на системата на вашето локално парно ще са ви необходими и няколко незаменими аксесоара. Естествено, няма как да не споменем тръбите, тъй като те са основният свързващ елемент в инсталацията и без тях тя няма как да заработи.
Ще ви бъдат необходими и принадлежности за свързване на самите тръби към конкретните уреди – т. нар. фитинги. Те служат за съединяване на отделните части в различни тръбопроводи в една единна система. Също така се използват за пренасочване на потока, разклоняване на веригите или снаждане на тръби, които са с различна големина.
Списъка завършваме с няколко или всички от изброените елементи, в зависимост от конкретната инсталация, а именно термовентили, кранове, разширителни съдове и колекторна кутия за свързване.